सामग्री: अंधश्रद्धा निर्मूलन समितिच्यावतीने पुण्यात 'जबाब दो' आंदोलन करण्यात आलं.

पुण्यात ओंकारेश्वर पुलापासून ते साने गुरूजी स्मारकापर्यंत मोर्चा काढण्यात आला. यावेळी "मारेकरी सापडले, सूत्रधार कधी?" असा सवाल मोर्चात सहभागींनी उपस्थित केला. 

20 ऑगस्ट 2013ला पुण्यातल्या ओंकारेश्वर पुलावर डॉ. दाभोळकर यांची हत्या झाली होती. 

या हत्येप्रकरणात सीबीआयनं नुकतच औरंगाबादमधून संशयित सचिन अंदुरे याला अटक केली. त्याला 26 ऑगस्टपर्यंत सीबीआय कोठडी देण्यात आली आहे.

या मोर्चांत बाबा आढाव, हमीद दाभोलकर, मुक्ता दाभोलकर, शैला दाभोळकर, प्रा. मेघा पानसरे, अखिल भारतीय मराठी साहित्य संमेलनाचे अध्यक्ष लक्ष्मीकांत देशमुख, कम्युनिस्ट नेते अजित अभ्यंकर, मुक्ता मनोहर आणि अभिनेत्री सोनाली कुलकर्णी सहभागी झाले होते. 

तसंच विविध क्षेत्रातले मान्यवर, कलाकार, नागरिक आणि चळवळीतले कार्यकर्ते मोठ्या संख्येनं सहभागी झाले होते. 

अंधश्रद्धा निर्मूलन समितीच्या वतीनं पुण्यात 'व्यर्थ ना हो बलिदान' हे व्याख्यान आयोजित करण्यात आलं.

निषेध मोर्चानंतर साने गुरूजी स्मारक इथं 'व्यर्थ ना हो बलिदान' हे व्याख्यान आयोजित करण्यात आलं. यामध्ये ज्येष्ठ अभिनेते अमोल पालेकर, तुषार गांधी, मुक्ता दाभोलकर आणि प्रा. मेघा पानसरे यांनी भूमिका मांडली. 

अंधश्रद्धा झुगारून आपल्या बुद्धीचा वापर करण्यासाठी आपण वचनबद्ध होऊया. हीच डॉक्टरांना खरी श्रद्धांजली ठरेल, अशी प्रतिक्रिया सोनाली कुलकर्णी यांनी दिली.

कोल्हापुरात सनातन संस्थेच्या वतीनं 'अंनिसवालो जबाब दो' हे आंदोलन करण्यात आलं.

दरम्यान अंधश्रद्धा निर्मुलन समितीनं आयोजित केलेल्या आंदोलनाला प्रत्यूत्तर म्हणून कोल्हापुरात सनातन संस्थेच्या वतीनं 'अंनिसवालो जबाब दो' हे आंदोलन करण्यात आलं. संस्थेच्या वतीनं कोल्हापुरातल्या मिरजकर तिकटी इथं घंटानाद आंदोलन करण्यात आलं.  

"डॉ. नरेंद्र दाभोलकर यांच्या हत्येला 5 वर्षं पूर्ण होत आहेत. या कालवधीत कोणताही पुरावा नसताना सनातन संस्था हाच तपासाचा एकमेव केंद्र मानत, अनेक साधकांची नावं घेऊन त्यांची बदनामी करण्यात आली. याचा जबाब पुरोगामी संघटना आणि अंधश्रद्धा निर्मूलन समितीनं द्यावा," अशी प्रतिक्रिया सनातनचे पदाधिकारी मानसिंग शिंदे यांनी दिली. 

कोल्हापुरात अंधश्रद्धा निर्मुलन समितीच्यावतीनं धरणं आंदोलन करण्यात आलं.

दरम्यान अंधश्रद्ध निर्मूलन समिती आणि इतर पुरोगामी संघटनांच्यावतीनं डॉ....\nमागील सामग्री खालीलप्रमाणे सारांशित केली जाऊ शकते:
अंधश्रद्धा निर्मूलन समितीचे संस्थापक डॉ. नरेंद्र दाभोलकर यांच्या हत्येला आज 5 वर्षं पूर्ण झाली. या निमित्तानं अंधश्रद्धा निर्मूलन समितीच्या वतीनं राज्यभर 'जबाब दो' आंदोलन करण्यात आलं. तर कोल्हापुरात सनातन संस्थेच्या वतीनं या आंदोलनाला प्रत्यूत्तर म्हणून घंटा नाद आंदोलन करण्यात आलं.